Innanhýsis skipaferðslan í Svøríki dálkar verri enn innanhýsis flogferðslan. Innanríkis skipaferðslan í Svøríki dálkar meira enn flogferðslan Nýggir útrokningarhættir vísa, at CO2-útlátið frá innanríkis skipaferðsluni í Svøríki hevur verið nógv undirmett. Nýggi útrokningarhátturin næstan tvífaldar CO2-útlátið frá skipaferðsluni, sum sostatt liggur omanfyri CO2-útlátið frá innanríkis flogferðsluni millum svenskar býir. -Vit síggja umleið tvífalda brennievnisnýtslu frá innanrígis skipaferðsluni sæð í mun til tað, vit fyrr hava hildið, og sostatt eisini tvífalt so nógv útlát, sigur Fredrik Windmark, sum er luftumhvørvis-serfrøðingur á Svensku Veðurstovuni, við Higartil hava svensku myndugleikarnir mett útlátið frá innanríkis skipaferðsluni eftir mongdini av brennievni, sum reiðaríini hava keypt. Nýggi útrokningarhátturin nýtir í staðin upplýsingar frá gps-arum hjá øllum skipum í svenskum sjógvi, og meta eftir slagnum av skipum, hvussu nógv CO2-útlátið er. Hetta gevur eitt heilt annað úrslit. Sambært kanningarháttinum, sum hava verið nýttir higartil, var útlátið hjá innanríkis skipaferðsluni í Svøríki í 2016 342.000 tons av CO2. Nýggi útrokningarhátturin roknar útlátið at vera 662.000 tons, har 488.000 tons stava frá handilsvinnuni. Til samanberingar hevði innanríkis flúgvingin í Svøríki eitt útlát upp á 554.000 tons í 2016. altjóða krøvini fyri CO2-útláti skerpar krøvini til sviar uppaftur meira enn higartil hildið.